**ΠΡΟΚΗΡΥΞΗ ΓΙΑ ΠΡΑΚΤΙΚΗ ΑΣΚΗΣΗ ERASMUS+ ΚΑΤΑ ΤΟ ΑΚΑΔΗΜΑΪΚΟ ΕΤΟΣ 2024-2025**

Οι φοιτητές που επιθυμούν να πραγματοποιήσουν ΠΡΑΚΤΙΚΗ ΑΣΚΗΣΗ ERASMUS+ σε φορέα του εξωτερικού κατά το ακαδημαϊκό έτος 2024-2025, θα πρέπει να υποβάλουν την αίτησή τους **αποκλειστικά ηλεκτρονικά** και να ακολουθήσουν τη διαδικασία που περιγράφεται αναλυτικά [**εδώ**](http://erasmus.uth.gr/gr/praktiki/praktiki-analitika).

Αναλυτικές οδηγίες για την υποβολή των ηλεκτρονικών αιτήσεων είναι αναρτημένες [**εδώ**](http://erasmus.uth.gr/docs/Guide_traineeship_2024_2025.pdf).

Αφού συμπληρώσουν όλα τα πεδία ηλεκτρονικά, θα πρέπει στη συνέχεια να «ανεβάσουν» και τα απαραίτητα εξής συνοδευτικά δικαιολογητικά:

* [Αίτηση υποψηφίου](http://erasmus.uth.gr/docs/aitisi_gia_praktiki_2024-2025.doc) φοιτητή/φοιτήτριας για πρακτική άσκηση ERASMUS+
* Πιστοποιητικό Αναλυτικής Βαθμολογίας από τη Γραμματεία του Τμήματος όπου ανήκουν (οι υποψήφιοι διδάκτορες θα υποβάλουν βεβαίωση σπουδών)
* Σύντομο βιογραφικό σημείωμα, στο οποίο θα αναφέρονται και οι λόγοι εκδήλωσης του ενδιαφέροντος συμμετοχής στο πρόγραμμα ERASMUS+ (το βιογραφικό σημείωμα ΔΕΝ μπορεί να είναι χειρόγραφο)
* Αντίγραφα πιστοποιητικών γλωσσικής ικανότητας
* Βεβαίωση αποδοχής από το φορέα κατάρτισης

Οι αιτήσεις των υποψηφίων με τα απαραίτητα δικαιολογητικά θα υποβάλλονται **αποκλειστικά ηλεκτρονικά** μέσω συνδέσμου που αναγράφεται στις οδηγίες

**από Δευτέρα 15 Ιανουαρίου έως και Πέμπτη 15 Φεβρουαρίου 2024 (μέχρι 13.00, ώρα Ελλάδας)**

και θα αφορούν σε μετακινήσεις κατά το ακαδημαϊκό έτος 2024-2025.

**ΠΡΟΣΟΧΗ! Επιλέξιμη περίοδος κινητικότητας είναι το διάστημα από 1/6/2024 έως και 31/7/2025.**

Οι φοιτητές έχουν δικαίωμα υποβολής μίας αίτησης συμμετοχής στο Πρόγραμμα Erasmus+ ανά ακαδημαϊκό έτος (για σπουδές ή για πρακτική άσκηση).

Εκπρόθεσμες ή ελλιπείς αιτήσεις για πρακτική άσκηση καθώς και αιτήσεις στις οποίες δεν συμπεριλαμβάνεται επίσημη βεβαίωση αποδοχής από φορέα κατάρτισης δεν θα γίνονται δεκτές.

Τα αποτελέσματα αυτής της επιλογής θα ανακοινωθούν στην ιστοσελίδα του Γραφείου Διεθνών Εκπαιδευτικών Προγραμμάτων/Erasmus+ του Πανεπιστημίου Θεσσαλίας.

ΕΠΙΚΟΙΝΩΝΙΑ

1. Γραφείο Διεθνών Εκπαιδευτικών Προγραμμάτων/Erasmus+ του Πανεπιστημίου Θεσσαλίας. κα Θεοδοσία Βασιλάκη, 24210 74602 -[thvasila@uth.gr](mailto:thvasila@uth.gr)
2. Τμήμα Γεωπονίας Ιχθυολογίας & Υδάτινου Περιβάλλοντος, Ακαδημαϊκή συντονίστρια Αν. Καθηγήτρια Μαριάνθη Χατζηιωάννου 24210 3269 [mxatzi@uth.gr](mailto:mxatzi@uth.gr)